Diari Oficial de la Generalitat Valenciana


Sumari del DOGV 3050, del 05-08-1997 (1997/9518)

ORDRE de 30 de juliol de 1997, de la Conselleria de Presidència de la Generalitat Valenciana, per la qual es convoquen les ajudes i subvencions per a 1997 destinades al foment d'activitats, programes i projectes de cooperació al desenvolupament que realitzen les organitzacions no governamentals per al desenvolupament.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3050

Data del DOGV
:   05-08-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/9518


Data del document
:   30-07-1997

Organisme emissor
:   Conselleria de Presidència

Tipus de document
:   Ordre

ORDRE de 30 de juliol de 1997, de la Conselleria de Presidència de la Generalitat Valenciana, per la qual es convoquen les ajudes i subvencions per a 1997 destinades al foment d'activitats, programes i projectes de cooperació al desenvolupament que realitzen les organitzacions no governamentals per al desenvolupament.  
Segons el que estableix el Decret 201/1997, d'1 de juliol de 1997, del Govern Valencià, sobre la regulació de les bases per a la cooperació internacional al desenvolupament i del règim específic de transferències de fons destinats a la cooperació amb països en via de desenvolupament, d'ara endavant, Bases de Cooperació.  
Oït el Consell Assessor de la Comissió Executiva per a l'aplicació del Programa de Cooperació amb Països en Via de Desenvolupament, segons el que estableix l'Ordre 23 de juny de 1989, de la Conselleria de Treball i Seguretat Social per la qual es regula el Consell Assessor.  
A la vista de la proposta formulada per la Comissió executiva per a l'aplicació del Programa de Cooperació amb Països en Via de Desenvolupament, d'acord amb el Decret 48/1989, de 4 d'abril, del Consell de la Generalitat Valenciana, pel qual es crea la Comissió Executiva.  
Fent ús de les facultats conferides per Llei 5/83, de 30 de desembre, de Govern Valencià i la Llei d'Hisenda Pública de la Generalitat Valenciana, text refós aprovat pel Decret Legislatiu de 26 de juny de 1991, del Consell de la Generalitat Valenciana,  
ORDENE  
Article 1. Objecte i finalitat  
1. La Conselleria de Presidència de la Generalitat Valenciana formula la convocatòria pública d'ajudes i subvenciones a les organitzacions no governamentals per al desenvolupament, per al cofinançament d'activitats, programes i projectes de cooperació, a executar en els països en via de desenvolupament, segons el que estableix l'article 2, de les Bases de Cooperació. Es consideren igualment incloses les activitats de formació dirigides a completar o perfeccionar la preparació de persones o col·lectius dels països en via de desenvolupament, en l'àmbit professional, cooperatiu, universitari, econòmic o productiu que s'executen a la Comunitat Valenciana, sempre que quede demostrada la impossibilitat o la inconveniència que siguen fetes en les països d'origen.  
2. No es consideraran incloses en la convocatòria els projectes o les activitats que tinguen com a objecte l'ajuda humanitària, alimentària o d'emergència ni els projectes de caràcter assistència que no puguen assegurar la seua viabilitat quan s'acabe el finançament.   
3. Els projectes o les activitats presentats a la convocatòria podran haver-se iniciat amb anterioritat i, també, tenir una data d'inici anterior al 31 de desembre de 1997. Els projectes que no acomplesquen aquesta condició seran desestimats.  
Article 2. Crèdits pressupostaris  
1. L'import global màxim destinat a aquests projectes o activitats serà de 073.763.527 pessetes finançats a càrrec de la línia de subvenció amb codi comptable núm. 2324 "Subvenció ONGD projectes cooperació internacional amb països en vies de desenvolupament", aplicació pressupostària 57.53.264.30.0, dels crèdits de la Conselleria de Presidència que es financen a càrrec de l'autorització conferida per la Llei 4/1996, de 31 de desembre, de la Generalitat Valenciana, de Pressupostos per a l'exercici de 1997.  
Article 3. Requisits de les organitzacions no governamentals per al desenvolupament que sol·liciten la subvenció  
1. Les organitzacions no governamentals per al desenvolupament hauran de tenir els requisits especificats en l'article 5 de les Bases de Cooperació. A més, caldrà que les organitzacions no governamentals que no han sigut subvencionades durant l'exercici pressupostari de 1996 acrediten estar legalment constituïdes i inscrites en el registre corresponent, com a mínim, tres anys abans de la data de publicació d'aquesta ordre, i la seua experiència mitjançant l'aportació documental d'haver executat completament i satisfactòria sis activitats de cooperació al desenvolupament individualment o en agrupació amb altres en països en via de desenvolupament.  
2. En el cas d'agrupació d'organitzacions no governamentals, cada una d'aquestes hauran d'acomplir les condiciones d'estar legalment constituïda i inscrita en el Registre corresponent, i serà suficient que l'organització no governamental que actue de responsable del projecte acomplesca amb el requisit de l'antiguitat mínima exigida en el punt anterior i justifique la seua experiència mitjançant l'acreditació documental de les sis activitats de cooperació al desenvolupament.  
3. L'acreditació documental de l'experiència haurà de ser degudament contrastada per les institucions subvencionadores de les activitats, tret del cas en què ho hagués fet la Generalitat Valenciana. En el cas de no haver rebut finançament públic, haurà de ser contrastada per les entitats receptores del projecte. Aquesta acreditació podrà ser aportada de la manera següent:   
a) Acreditació de les activitats subvencionades mitjançant finançament públic, per algun dels mitjans següents:  
- original o fotocòpia compulsada del certificat acreditatiu de la institució subvencionadora corresponent.   
- presentació de les fotocòpies compulsades dels oficis amb el registre d'entrada de l'entitat subvencionadora en els quals conste clarament la presentació de l'informe final del projecte corresponent.  
b) Acreditació de les activitats subvencionades mitjançant finançament privat :  
- Certificat acreditatiu de la contrapart local de les dates d'inici i acabament del projecte, de l'execució satisfactòria i de les aportacions fetes per cada institució o entitat finançadora i també de l'informe final segellat per l'organització que sol·licita la subvenció.  
En ambdós casos s'haurà d'acreditar també l'experiència, mitjançant la presentació del resultat d'auditories internes o externes en les quals conste específicament l'acabament de les activitats al·legades per a acreditar l'experiència prèvia.  
Article 4. Criteris prioritaris per a la selecció de projectes o activitats   
1. A més dels criteris generals i de la naturalesa dels projectes de cooperació indicats en l'article 10.3 de les Bases de Cooperació, per a la convocatòria actual s'estableixen les prioritats geogràfiques, de població i de naturalesa dels projectes, següents:   
A) Prioritats geogràfiques:  
a) Iberoamèrica  
- Països de menor desenvolupament relatiu  
Guatemala  
Hondures  
Nicaragua  
El Salvador  
República Dominicana  
Cuba  
Bolívia  
Perú  
Paraguai  
Equador  
- En els països de major desenvolupament relatiu, seran prioritaris els projectes que atenguen borses de pobresa rurals i urbanes.  
b) Països del Magrib  
c) Territoris palestins  
e) Àfrica Subsahariana  
B) Prioritats relatives als sectors de població  
Projectes o programes els beneficiaris últims dels quals estiguen inclosos en algun dels col·lectius més vulnerables i en concret:  
- Dones  
- Infància i joventut  
- Comunitats indígenes  
- Refugiats i desplaçats i/o en procés de retorn  
C) Prioritats relatives a la naturalesa dels projectes  
Projectes que, en relació amb els objectius i camps d'actuació del programa, contemplen acciones que afecten:  
- Els processos migratoris, com a forma d'afavorir l'assentament de les poblacions i el desenvolupament en els països d'origen.  
- La lluita contra la producció i comercialització de drogues, mitjançant la implantació de sistemes alternatius que permeten satisfer les necessitats de subsistència de les persones implicades.  
- La lluita contra la pobresa i les causes estructurals. Mitjançant la realització de projectes que satisfacen les necessitats bàsiques de la població: alimentació, aigua sanejament, educació primària, salut bàsica, habitatge i treball.  
- Desenvolupament sostenible mitjançant la inclusió de tècniques i mesures de preservació i millora del medi ambient en projectes de desenvolupament rural integrat i de foment d'infraestructures bàsiques, de recursos energètics, de recursos industrials, de recursos alimentaris, de recursos comercials i de recursos turístics.  
Article 5. Criteris tècnics dels projectes o les activitats  
1. Els projectes o activitats hauran de tenir les condicions següents:   
- Identificació i formulació concreta, amb objectius clars i realistes.  
- Calendari detallat d'accions i rigorós desglossament pressupostari que incloga la destinació final, si s'escau, de les diferents fonts de finançament.   
- Estudi de viabilitat econòmica, social i administrativa després de l'acabament de l'ajuda externa, que haurà d'incloure la conformitat de les autoritats locals, quan s'escaiga, acreditada fefaentment mitjançant document original o fotocopia compulsada, especialment en els supòsits en què es cofinancen projectes de construcció d'habitatges i infraestructures bàsiques.  
- Inclusió de criteris o indicadors que permeten mesurar el grau de realització dels objectius fixats.  
- Implicació en el projecte de les entitats que actuen com a contrapart en el país receptor, mitjançant l'aportació de documentació que ho demostre i la participació dels beneficiaris en el disseny, execució i avaluació de l'activitat.  
- Identificació exacta i detallada de les fonts de finançament complementàries, d'acord amb el que s'estableix en l'apartat següent:   
2. Segons el que estableix l'article 10.7.b), de les Bases de Cooperació, s'haurà de presentar una memòria econòmica per a cada projecte o activitat, que comportarà un pla de finançament en el qual s'haurà de justificar la contribució financera externa en els termes prevists en l'article 7 de les Bases de Cooperació, i la subvenció sol·licitada a la Generalitat Valenciana.  
Aquesta memòria podrà ser presentada com a part integrant de la memòria del projecte o independentment d'aquest. En el cas que hi manque la sol·licitud serà desestimada.   
La memòria haurà de tenir en compte allò que indica l'article 8 de les Bases de Cooperació, i identificar el detall de cadascun dels recursos necessaris, el nombre d'unitats, el preu per unitat en la moneda local i en pessetes, i l'import total. Igualment, haurà d'identificar per a cada conjunt d'elements indicats quin són els que, en el cas de ser aprovada la subvenció, seran subvencionats a càrrec dels pressupostos de la Generalitat Valenciana i quins aniran a càrrec d'altres ens finançadors, que hauran de quedar plenament identificats.  
Els preus unitaris que es faciliten hauran d'estar referenciats, sempre que siga possible, per factures proforma degudament referenciades.  
En les despeses imputades a terrenys i construccions d'immobles vinculats al projecte, s'haurà d'especificar el règim de propietat i la titularitat i s'haurà d'aportar documentació acreditativa suficient.  
Els immobles que puguen construir-se, els vehicles i els altres equips adquirits amb el finançament de la Generalitat Valenciana hauran de quedar formalment vinculats al projecte, i no podran disposar lliurement d'aquests ni l'organització no governamental espanyola ni la contrapart local. Els immobles quedaran afectats al projecte per un període de temps no inferior a quinze anys i s'haurà d'acreditar específicament aquesta adscripció.  
Les valoracions de les aportacions dels socis locals hauran d'estar degudament acreditades. Només s'acceptaran valoracions en les aportacions de les contraparts locals i en les partides d'adquisició de terrenys, personal local i autoconstrucció d'habitatges. En el cas que no siguen aportades aquestes acreditacions no seran considerades com a contribució financera externa.  
Les valoracions de les aportacions de les organitzacions no governamentals que presenten el projecte o l'activitat hauran d'estar degudament justificades.  
En qualsevol cas els projectes o les activitats, que al parer de l'entitat sol·licitant presentés despeses imputables a l'apartat h) de l'article 6.2 del Decret 201/1997, hauran de fer-ho constar expressament, i adjuntaran l'informe justificatiu corresponent.  
Article 6. Avaluació dels projectes o les activitats   
Els projectes que satisfacen les condicions anteriors, seran avaluats tècnicament, mitjançant l'aplicació d'un barem que tindrà en compte els aspectes de qualitat tècnica del projecte, els factors condicionants del desenvolupament del projecte, la viabilitat econòmica i financera, l'experiència de l'organització que presenta el projecte, i l'experiència de l'entitat que actua com a contrapart.  
Article 7. Percentatges de cofinançament   
D'acord amb el que estableixen els articles 6 i 7 de les Bases de Cooperació, la participació financera de la Generalitat Valenciana en les activitats que siguen subvencionades en aquesta convocatòria, serà, com a màxim, del 80% del cost total del projecte.  
Article 8. Termini de presentació de les sol·licituds  
El termini de presentació de les sol·licituds en la Direcció General de Relacions Externes, per part de les ONGD que vulguen concórrer a aquestes subvencions, començarà l'endemà de la publicació d'aquesta ordre en el Diari Oficial de la Generalitat Valenciana i expirarà el 15 de setembre de 1997.  
Article 9. Documents que s'han d'adjuntar a la sol·licitud  
1. Per tal de sol·licitar la subvenció les ONGD que no van rebre subvenció en la convocatòria de 1996 hauran de presentar en la Direcció General de Relacions Externes, la documentació següent:  
- La documentació acreditativa que estableix l'article 5 del Decret de Bases i la documentació exigida en l'article 10.7 de les Bases de Cooperació.  
- L'acreditació de l'experiència en la forma indicada en l'article 3 d'aquesta ordre.   
- L'informe de sol·licitud, segons el model que figura com a annex I d'aquesta ordre, en doble exemplar, i per a cada projecte. Aquest informe sol·licitud haurà de ser complimentat en tots els termes i serà completat amb la documentació exigida en els diferents apartats i en l'annex corresponent, el qual també serà presentat en doble exemplar.   
- Memòria del projecte o de l'activitat, en doble exemplar, la qual s'haurà d'ajustar a la formulació del marc lògic, i haurà de respondre, com a mínim, a allò indicat en l'annex de l'informe sol·licitud i adjuntar la matriu de planificació del projecte .  
- Còpia autenticada o fotocòpia compulsada dels estatuts de l'entitat que actue com a contrapart en el país on s'efectuarà l'acció prevista, i la memòria de la institució en la qual consten les activitats del darrer any natural anterior a la convocatòria.  
- Escrit firmat pel representant legal de la ONGD a la Comunitat Valenciana on s'indiquen els projectes presentats, tot indicant, en cada cas, el títol i la possible complementarietat amb altres projectes, la quantitat total sol·licitada en pessetes i, si s'escau, la presentació comuna amb una altra o altres organitzacions no governamentals.  
2. Les entitats subvencionades durant l'exercici de 1996 hauran de presentar en la Direcció General de Relacions Externs la documentació següent:   
- Certificat firmat pel representant legal de la ONGD a la Comunitat Valenciana, acreditatiu que no s'ha produït cap variació de la documentació presentada en la convocatòria de 1996, relativa als apartats a), b), c), d), e), f), h), i), de l'article 5, de les Bases de Cooperació, ni tampoc en la relativa als apartats c), i g), de l'article 10.7.  
- La documentació indicada en l'article 10.7 de les Bases de Cooperació, excepte la indicada en l'apartat c) i g), d'aquest article, en el cas que no hagen variat.   
- L'informe sol·licitud, en doble exemplar, i per a cada projecte, segons el model que consta com a annex I d'aquesta ordre, el qual serà complimentat en tots els termes, i s'adjuntarà la documentació sol·licitada en els distints apartats i en l'annex corresponent, presentat també en doble exemplar.   
- Memòria del projecte o de l'activitat, en doble exemplar, la qual s'ajustarà a la formulació del marc lògic, i haurà de respondre, com a mínim, a allò que s'indica en l'annex de l'informe sol·licitud i adjuntarà la matriu de planificació del projecte .  
- Còpia autenticada o fotocòpia compulsada dels estatuts de l'entitat que actue com a contrapart en el país on s'haja de desplegar l'acció prevista, en el cas de no haver-se presentat anteriorment, i la memòria de la institució, on han de constar les activitats del darrer any natural anterior a la convocatòria.  
- Un escrit, firmat pel representant legal de l'organització no governamental a la Comunitat Valenciana, on es relacionen els projectes presentats, tot indicant, en cada cas, els títols respectius i la possible complementarietat amb altres projectes, la quantitat sol·licitada en pessetes i, si de cas, la presentació comuna amb una altra o altres organitzacions no governamentals.  
3. Totes les organitzacions hauran d'aportar les acreditacions originals o fotocòpies compulsades d'estar al corrent en el compliment de les obligacions tributàries i de la Seguretat Social.  
Article 10. Resolució del procediment  
1. La Comissió Executiva, d'acord amb el que estableix l'article 12 de les Bases de Cooperació, formularà la proposta de resolució a l'òrgan competent en un termini màxim de dos mesos comptats a partir de la data d'acabament del termini de presentació dels projectes.  
2. El conseller de Presidència de la Generalitat Valenciana, a proposta de la Comissió Executiva per a l'aplicació del Programa de Cooperació amb els Països en Via de Desenvolupament, en el termini màxim de dos mesos des de l'esmentada proposta i amb l'existència prèvia de crèdit pressupostari, dictarà la resolució oportuna que concedirà, en tot o en part, o denegarà la subvenció sol·licitada. L'esmentada resolució, que serà notificada a les persones sol·licitants posarà fi a la via administrativa.  
3. La manca de resolució expressa dins del termini susdit tindrà efectes desestimatoris de la sol·licitud de subvenció.  
Article 11. Lliurament dels fons  
El lliurament de la subvenció podrà fer-se d'una única vegada, d'acord amb el que disposa l'article 25 del Decret de Bases 201/1997. Amb caràcter general, per al lliurament únic del 100% de la subvenció concedida caldrà la presentació d'un aval per l'import de l'esmentada quantitat. En el cas que l'entitat no sol·licite el lliurament del 100% dins dels cinc dies següents a la notificació de la resolució de concessió junt amb la corresponent carta de pagament, l'administració tramitarà el lliurament del 80% de la subvenció concedida, i el 20% restant quedarà condicionat a la presentació dels documents justificatius de la realització del projecte i de la despesa realitzada per import de la subvenció concedida.  
La Conselleria de Presidència es reserva la facultat de requerir en qualsevol moment la garantia real o personal a l'entitat beneficiària si les circumstàncies objectives ho justifiquen.   
Article 12. Reformulació del projecte de cooperació  
En el cas que la subvenció concedida siga inferior a la quantitat licitada, la ONGD responsable del projecte podrà comunicar durant els 15 dies següents a la notificació de la corresponent resolució, que l'organització ha procedit a reformular el projecte, tot ajustant-se a les noves quantitats.   
Aquesta reformulació no podrà modificar el contingut essencial del projecte i es podrà reajustar el finançament extern, proporcionalment a la reducció de la subvenció.  
Article 13. Control del projecte i justificació de la despesa  
1. Les entitats beneficiàries de la subvenció hauran de presentar els informes previstos en l'article 23 de les Bases de Cooperació. Els informes de execució seran presentats amb una periodicitat semestral i l'informe final en el termini de quatre mesos des de l'acabament de projecte, segons els models d'informe facilitats per la Direcció General de Relacions Externes. Amb aquesta finalitat l'organització subvencionada remetrà a la Direcció General de Relacions Externes un certificat acreditatiu de la data d'inici de les actuacions, segons el termini establert per l'article 22.2 de les Bases.  
Els projectes es consideraran acabats una vegada transcorregut el termini previst per a l'execució que conste en l'informe sol·licitud. Els possibles endarreriments en l'execució s'hauran de comunicar a la Direcció General de Relacions Externes, segons el que estableix l'article 14 del Decret de Bases.  
Si en qualsevol moment la Direcció General de Relacions Externes estimara injustificat o excessiu aquest endarreriment, podrà proposar al conseller de Presidència que done per conclòs el projecte, exigir l'informe final i receptarà la devolució dels fons no consumits.  
2. La justificació de les despeses es realitzarà mitjançant la presentació dels justificants originals de la despesa o còpies autenticades, d'acord amb el que estableixen els articles 28 i 29 de les Bases de Cooperació, i en el termini fixat per a la presentació de l'informe final del projecte.  
En els supòsits contemplats en l'article 29.4 del Decret de Bases, es determinarà per a cada cas la forma de justificació, a la vista de les circumstàncies al·legades en la sol·licitud de justificació especial.  
Article 14. Difusió de l'origen de les subvencions  
Les organitzacions no governamentals per al desenvolupament hauran de difondre l'origen de la subvenció, i incorporaran de manera visible el logotip facilitat per la Direcció General de Relacions Externes, en tots els materials escrits de difusió o de publicitat que tinguen relació amb el projecte subvencionat. Quan les organitzacions subvencionades mostren el seu logotip, el de la Generalitat Valenciana haurà de figurar amb la mateixa grandària i en condicions iguals de visibilitat.  
Article 15. Acreditació del compte bancari  
Les organitzacions no governamentals que resulten beneficiàries de les ajudes i subvencions regulades en aquesta ordre, hauran d'acreditar en un termini màxim de 15 dies naturals, a comptar des del mateix dia de la notificació de la resolució de concessió de la subvenció, l'obertura d'un compte bancari per a aquestes subvencions de la Conselleria de Presidència, segons que estableix l'article 25 de les Bases de Cooperació.  
DISPOSICIÓ FINAL  
Aquesta ordre vigirà el mateix dia de la publicació en el Diari Oficial de la Generalitat Valenciana.  
València, 30 de juliol de 1997  
El conseller de Presidència,   
JOSÉ JOAQUÍN RIPOLL SERRANO